Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 498/13/6606	Lučenec, 21.1.2015
EEČ : 2-47-11-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 21.1.2015, spisová značka 1 Pv 498/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.08.2013 asi o 22.00 hod. v obci XXXXX na dverách pivnice zrúcaniny hradu, ktorá slúži ako sklad a prezliekareň pre pracovníkov opravujúcich zrúcaninu hradu skalou odstránil petlicu slúžiacu na uzamknutie dverí, vošiel do pivnice, odkiaľ odcudzil plastovú pracovnú ochrannú prilbu, ktorú pri odchode z hradu hodil do sondy vykopanej v zemi v areáli hradu, čím pre XXXXX, XXXXX spôsobil škodu odcudzením ochrannej prilby vo výške 36,- € a poškodením dverí vo výške 5,- €,

Uznesením prokurátora Okresnej prokuratúry Lučenec zo dňa 21.1.2015, spisová značka 1 Pv 498/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry v Lučenci sp. zn.1 Pv 498/13/6606-6 z 05.12.2013 bolo podľa § 216 odsek 1 Trestného poriadku v trestnej veci  XXXXX, obvineného z prečinu podľa § 212 odsek 2 písmeno a)   Trestného zákona podmienečne zastavené trestné stíhanie, pričom mu bola určená skúšobná doba v trvaní dvanásť mesiacov. Toto uznesenie nadobudlo právoplatnosť dňa 16.12.2013. Skúšobná doba skončila dňa 16.12.2014.
	Obvinený XXXXX prečin krádeže podľa § 212 odsek 2 písmeno a)  Trestného zákona spáchal tak, že dňa 29.08.2013 asi o 22.00 hod. v obci XXXXX na dverách pivnice zrúcaniny hradu, ktorá slúži ako sklad a prezliekareň pre pracovníkov opravujúcich zrúcaninu hradu skalou odstránil petlicu slúžiacu na uzamknutie dverí, vošiel do pivnice, odkiaľ odcudzil plastovú pracovnú ochrannú prilbu, ktorú pri odchode z hradu hodil do sondy vykopanej v zemi v areáli hradu, čím pre XXXXX, XXXXX spôsobil škodu odcudzením ochrannej prilby vo výške 36,- € a poškodením dverí vo výške 5,- €. 
    	Vykonaným šetrením a to odpisom z registra trestov, posudkom z miesta trvalého bydliska, písomnými správami z Obvodného oddelenia PZ SR XXXXX a  z Okresného úradu, odboru všeobecnej vnútornej správy v XXXXX bolo preukázané, že obvinený XXXXX v skúšobnej dobe viedol riadny život a vyhovel uloženým podmienkam. Možno teda konštatovať, že sa obvinený XXXXX v skúšobnej dobe podmienečného zastavenia trestného stíhania osvedčil. 
	Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor